Furumo stadion

Furumo stadion er en kunstisbane for hurtigløp på skøyter og curling ved Geithus i Modum kommune, Viken. Banen eies og drives av Geithus Idrettslag, og ligger 116 moh.

Furumo ble bygget opp som et idrettsanlegg av medlemmer av Geithus Arbeideridrettslag i 1933, etter at de hadde blitt nektet å bruke det eksisterende anlegget Rolighetsmoen. Det første skøyteløpet på denne banen ble avholdt i 1935.

Det største stevnet som er arrangert på Furumo stadion, er EM allround for kvinner i 1986. Under dette stevnet satte østtyske Andrea Ehrig verdensrekord på 5000 m med tiden 7.31,45. I 1995 ble banen utbedret med et kunstisanlegg.

Det foreligger planer om å bygge hurtigløpsbanen inn i en tunnel, men foreløpig er dette kun på planleggingsstadiet.

Referanser

Eksterne lenker 
 
 

Skøytearenaer i Norge
Idrettsanlegg i Viken
Sport i Modum
Artikler i skøytesportprosjektet
Byggverk i Modum